Ο **Μπόμπι Μπράουν** (Λος Άντζελες της Καλιφόρνια, 24 Σεπτεμβρίου 1984), είναι Αμερικανός καλαθοσφαιριστής, ο οποίος αγωνίζεται στην θέση του πόιντ γκαρντ.

Σταδιοδρομία
------------

Ο Μπράουν ξεκίνησε να αγωνίζεται από την ομάδα του λυκείου του Γουέστσεστερ και φοίτησε στο πανεπιστήμιο του Φούλερτον της Καλιφόρνια από το 2003 μέχρι το 2007. Καλύτερη χρονιά του ήταν η τέταρτη, κατά την οποία είχε μέσο όρο 20,2 πόντων, 5,1 ασίστ και 2,7 ριμπάουντ.

Παρά την πορεία του στο κολεγιακό πρωτάθλημα, δεν μπόρεσε να γίνει ντραφτ από κάποια ομάδα του ΝΒΑ και υπέγραψε στην γερμανική Άλμπα Βερολίνου τον Αύγουστο του 2007. Αγωνίστηκε σε δέκα αγώνες πρωταθλήματος με μέσο όρο 16,0 πόντων και πέτυχε 44 πόντους στη νίκη της Άλμπα κατά της Μπόσνα Σαράγεβο με 141-127, σε αγώνα για το Eurocup που έληξε μετά από πέντε πεντάλεπτες παρατάσεις.

Το καλοκαίρι του 2008, αγωνίστηκε σε Summer League του NBA με τους Νιου Ορλίνς Χόρνετς, υπογράφοντας στην συνέχεια διετές συμβόλαιο με τους Σακραμέντο Κινγκς. Τον Φεβρουάριο του 2009, δόθηκε ως ανταλλαγή στους Μινεσότα Τίμπεργουλβς, ενώ τον επόμενο Σεπτέμβριο δόθηκε στους Νιου Ορλίνς Χόρνετς. Τον Ιανουάριο του 2010, ανταλλάχθηκε και πάλι, οδηγούμενος αυτή την φορά στους Λος Άντζελες Κλίπερς. Το καλοκαίρι του 2010, αγωνίστηκε στο Summer League με την φανέλα των Τορόντο Ράπτορς.

Τον Σεπτέμβριο του 2010, υπέγραψε στην πολωνική Ασέκο Γκντίνια‎‎‎, από την οποία αφέθηκε ελεύθερος τρεις μήνες αργότερα λόγω κακών εμφανίσεων στην Ευρωλίγκα. Στις 3 Δεκεμβρίου 2010, υπέγραψε στον Άρη Θεσσαλονίκης, αντικαθιστώντας τον Πιρ Πιρς. Με τους "κίτρινους" έπαιξε σε τριάντα αγώνες πρωταθλήματος, έχοντας 15,2 πόντους και 4,0 ασίστ.

Την επόμενη σεζόν, φόρεσε την φανέλα της γερμανικής Όλντενμπουργκ, καταλαμβάνοντας την δέκατη θέση στο πρωτάθλημα της μπασκετικής Μπουντεσλίγκα. Το 2012-13, αγωνίστηκε στην ιταλική Μοντεπάσι Σιένα, έχοντας μέσους όρους 17,3 πόντων στο πρωτάθλημα και 18,8 πόντων στην Ευρωλίγκα, ενώ ήταν τέταρτος στις ασίστ με 5,3. Το ρεκόρ πόντων του για εκείνη την χρονιά ήταν οι 41 που πέτυχε στη νίκη της Σιένα κατά της Φενέρμπαχτσε Ούλκερ με 98-92, στις 4 Ιανουαρίου 2013, το οποίο τον ώθησε να αναδειχθεί MVP της Ευρωλίγκα για τον πρώτο μήνα του 2013.

Το καλοκαίρι του 2013, υπέγραψε στους Ντόνγκουαν Λέοπαρντς από την Κίνα, σκοράροντας 74 πόντους στη νίκη κατά των Σίτσουαν Μπλού Γουέιλς με 137-135, στις 27 Δεκεμβρίου 2013. Τον Μάιο του 2014, ανανέωσε το συμβόλαιο του με την κινέζικη ομάδα για τρία ακόμη χρόνια.

Μετά από ένα σύντομο πέρασμα από την τουρκική Μπεσίκτας το 2016, επέστρεψε στο ΝΒΑ υπογράφοντας συμβόλαιο στους Χιούστον Ρόκετς στις 23 Σεπτεμβρίου 2016. Στις 5 Γενάρη 2018 έφυγε από τους Ρόκετς.

Στις 22 Φεβρουαρίου 2018, ανακοινώθηκε από τον Ολυμπιακό.

Στις 2 Ιανουαρίου 2020, ανακοινώθηκε από τον ΠΑΟΚ.

Τίτλοι-Διακρίσεις
-----------------

### Συλλογικοί

#### Άλμπα Βερολίνου

* Πρωταθλητής Γερμανίας: (2008)

#### Μοντεπάσκι Σιένα

* Πρωταθλητής Ιταλίας: (2013)
* Κύπελλο Ιταλίας: (2013)

### Ατομικοί

* Πιο βελτιωμένος παίκτης Γερμανικού πρωταθλήματος: (2008)
* Πρώτος σκόρερ του Γερμανικού πρωταθλήματος: (2012)
* Πρώτος σκόρερ στην Ευρωλίγκα: (2013)
* MVP του μήνα στην Ευρωλίγκα: (Ιανουάριος 2013)
* 3x MVP της αγωνιστικής στην Ευρωλίγκα: (4η αγωνιστική, 2012/13), (5η αγωνιστική, 2012/13), (Top 16 2η αγωνιστική, 2012/13)
* Ελληνικό All-Star Game: (2020)
* Νικητής στο διαγωνισμό τριπόντων στο Ελληνικό All-Star Game: (2020)

Παραπομπές
----------

1. ↑  Bobby Brown - Cal State Fullerton Athletics
2. ↑  Alba Berlin signs rookie guard Brown
3. ↑  Alba beats Bosna in ULEB Cup's longest game ever
4. ↑  New addition: Sources say Kings agree to deal with Brown
5. ↑  Wolves Acquire Shelden Williams and Bobby Brown
6. ↑  Daniels, pick to Wolves
7. ↑  Clippers Acquire Bobby Brown From New Orleans in Exchange for 2014 Conditional Second Round Pick
8. ↑  Raptors Announce 2010 Las Vegas Summer League Roster
9. ↑  Bobby Brown Signs With Poland's Asseco Prokom
10. ↑  Asseco Prokom, Brown part ways
11. ↑  Aris BSA 2003 brings in Bobby Brown
12. ↑  «Beko BBL - Bobby Brown lenkt Baskets-Spiel». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 13 Οκτωβρίου 2015.
13. ↑  Brown, Bobby 2012–13 Season
14. ↑  bwin MVP for January: Bobby Brown, Montepaschi Siena
15. ↑  Bobby Brown firma per Dongguan con la clausola per la NBA
16. ↑  Bobby Brown scored 74 points in China
17. ↑  Bobby Brown signs a three-year deal with Dongguan Leopards
18. ↑  Bobby Brown Beşiktaş Sompo Japan'da
19. ↑  Rockets Announce Training Camp Roster | Houston Rockets - NBA.com
20. ↑  «Επίσημα παίκτης του Ολυμπιακού ο Μπόμπι Μπράουν! | Eurohoops». *Eurohoops*. 2018-02-22.. Ανακτήθηκε στις 2018-02-22.
21. ↑  Team, Allstarbasket (2 Ιανουαρίου 2020). «Επίσημο: Ο "μπόμπερ" Μπόμπι Μπράουν στον ΠΑΟΚ». *AllStar Basket*. Ανακτήθηκε στις 9 Φεβρουαρίου 2020.
22. ↑  «Mr... Ιανουάριος ο Μπόμπι Μπράουν! (ΒΙΝΤΕΟ)». *Sportdog.gr - Αθλητικά Νέα | Ειδήσεις | Sport*. Ανακτήθηκε στις 10 Απριλίου 2020.

Πηγές
-----

* Bobby Brown - DraftExpress
* BROWN, BOBBY - Welcome to EUROLEAGUE BASKETBALL
* Bobby Brown - Asia-Basket